Γεώργιος Κόρδης

Ο **Γεώργιος (Γιώργος) Κόρδης** γεννήθηκε το 1956, είναι Έλληνας ζωγράφος, εικονογράφος, συγγραφέας και πανεπιστημιακός καθηγητής.

## Βιογραφικά στοιχεία

Ο Γεώργιος Κόρδης γεννήθηκε το 1956 στη Μακρυρράχη Φθιώτιδας και μεγάλωσε στην Αθήνα. Σπούδασε στη Θεολογική Σχολή του Πανεπιστημίου Αθηνών (1975-1979). Ταυτόχρονα έκανε σπουδές ζωγραφικής και αγιογραφίας με δάσκαλο τον π. Συμεών Συμεού. Την περίοδο 1987-1989 πραγματοποίησε μεταπτυχιακές σπουδές ειδίκευσης στη Θεολογία και αισθητική της Βυζαντινής τέχνης στη Θεολογική Σχολή του Τιμίου Σταυρού στη Βοστώνη (Holy Cross Orthodox School of Theology) και Καλές Τέχνες στο School of the Museum of Fine Arts of Boston. Μετά την επιστροφή του στην Αθήνα, συνέχισε με σπουδές στη χαρακτική τέχνη και τη χαλκογραφία με δάσκαλο τον χαράκτη Φώτη Μαστιχιάδη.Το 1991 ανακηρύχθηκε Διδάκτορας από τη Θεολογική Σχολή Αθηνών, το 2003 εκλέχθηκε Λέκτορας στο Τμήμα Θεολογίας της Θεολογικής Σχολής Αθηνών με αντικείμενο τη Θεωρία και Πράξη της Εικονογραφίας, το 2009 Επίκουρος Καθηγητής, ενώ το 2012 αποχώρησε  από το Πανεπιστήμιο για να αφοσιωθεί στη ζωγραφική και στη μνημειακή διακόσμηση ναών.

Την περίοδο 2003-2007 δίδαξε ως επισκέπτης καθηγητής στο Institute of Sacred Music, στο Πανεπιστήμιο Γέιλ, όπως και σε άλλα εκπαιδευτικά ιδρύματα του εξωτερικού ( University of South Carolina, Notre Dame University κα. ) .

Από το 1990 παραδίδει μαθήματα αγιογραφίας και διαλέξεις στην Ελλάδα και στο εξωτερικό, έχει εικονογραφήσει ναούς εντός και εκτός Ελλάδας, ενώ εκθέτει έργα του σε ατομικές και συλλογικές εκθέσεις. Παράλληλα έχει συγγράψει άρθρα και αυτοτελείς μελέτες σχετικές με τη Θεολογία της εικόνας, τη Θεωρία της βυζαντινής ζωγραφικής και την τεχνική της εικονογραφικής τέχνης, ενώ έχει επιμεληθεί και την εικονογράφηση βιβλίων άλλων συγγραφέων.

## Τεχνοτροπία
μικρογραφία|194x194εσ|Γ. Κόρδης, Ομηρικές παραλίες 4, ψηφιακή ζωγραφική (2016).
Έχοντας μελετήσει την ελληνική εικαστική παράδοση και ειδικότερα και εκτενέστερα την  βυζαντινή ζωγραφική , στα έργα του  επιχειρεί να συνδυάσει δημιουργικά τα διδάγματα της μεγάλης αυτής εικαστικής διαδρομής με τις κατακτήσεις της σύγχρονης, δυτικής ζωγραφικής.

Η τεχνοτροπία των έργων του, παρότι συνθετικά βασίζεται στην ελληνική βυζαντινή παράδοση αφομοιώνει με οργανικό τρόπο διδάγματα και κατακτήσεις του μοντερνισμού και της σύγχρονης τέχνης και φτάνει σε μια ιδιοπρόσωπη και δυνατή πρωτότυπη εικαστική δημιουργία.

Το θεματολόγιό του είναι κυρίως η ανθρώπινη μορφή και ο αγώνας του ανθρώπου μέσα στην ιστορία τον οποίο ο Κόρδης αντιλαμβάνεται ως επί το πλείστον ως τραγική περιπέτεια για ένωση που δε εχει όμως χωρίς αρχή και τέλος. Πρωταγωνιστές του, ήρωες της ανθρώπινης καθημερινότητας, με τους έρωτές τους, τη μοναξιά τους, τις μνήμες και τις αγωνίες τους.  Συχνά επίσης εμπνέεται από την Ελληνική μυθολογία, αλλά και την ελληνική και παγκόσμια λογοτεχνία. Έχει προσεγγίσει λογοτεχνικά κείμενα των Αλ. Παπαδιαμάντη, Ο. Ελύτη, Γ. Σεφέρη, Ν. Καββαδία, Ν. Εγγονόπουλου, Κ. Καρυωτάκη αλλά και τον Ερωτόκριτο του Β. Κορνάρου σε μια μνημειακή εικονογράφηση του μεγάλου αυτού ποιήματος.

Ο Γιώργος Κόρδης πειραματίζεται με διάφορα μέσα, υλικά και τεχνικές. Τα τελευταία χρόνια ζωγραφίζει και δημιουργεί ψηφιακά τα έργα του και χρησιμοποιεί και την εκτυπωτική μέθοδο Giclee, προκειμένου να δώσει σάρκα και οστά στις ψηφιακές εικόνες του. Τυπώνει σε εξαιρετικά μικρό συλλεκτικό τιράζ τα ψηφιακά του έργα (1-7)  .

Θεωρείται  ταυτόχρονα ως ένας από τους πιο διαπρεπείς σύγχρονους αγιογράφους διεθνώς και το εικονογραφικό  του έργο συνδυάζει το ερευνητικό στοιχείο με την πρωτοτυπία. Έχει αγιογραφίσει πολλούς ναούς στην Ελλάδα και στο εξωτερικό.

## Εκθέσεις
Πρόσφατες ατομικές εκθέσεις:

2025: Το χρώμα ως φως. Παράδοση και δημιουργία, Μουσείο Αγίας Αικατερίνης Σιναϊτών (Μουσείο Εικόνων και Κειμηλίων της Ιεράς Αρχιεπισκοπής Κρήτης).

2020-2021: Ημερολόγιο. Εικαστικός διάλογος με το Ημερολόγιο Καταστρώματος Γ΄ του Γ. Σεφέρη, Μουσείο Βυζαντινού πολιτισμού Θεσσαλονίκης.

2019: Γράφοντας το φως. Φορητές εικόνες 2004-2019. Χριστιανικό και Βυζαντινό Μουσείο Αθηνών.

2018: Φως εκ φωτός. Άθως, Βυζάντιο, Οικουμένη. Βελιγράδι, Μουσείο της Πόλεως (The Residence of Princess Ljubica).

2017: *Ομηρικά ακρογιάλια*. Εθνικό Αρχαιολογικό Μουσείο Αθηνών.

2017: Εικόνες. *Το Φως του Κόσμου*. Αγιορείτικη Εστία, Θεσσαλονίκη.

2016: *Icons*. Museum of World Religions, Taipei, Taiwan.

2015: *Icons*. Εθνικό Μουσείο της Ρουμανίας, Cotroceni Palace, Bucharest, Romania.

2015: *Rebetiko*. Meklart Gallery, Paris, France.

2015: *Love doesn't ask what love is*. Desmos Gallery, Paris, France.

2015: *Heavenly Beauty on Earth*. Bulgarian Cultural Centre, Paris, France.

2015: *Faces of Eros*. The Burroughes, Toronto, Canada.

2014-2015: *Between Worlds*. The Noyes Museum of Art of Stockton College, Oceanville, New Jersey, USA.

2013: *Light and Rhythm. Byzantine icons in the Post-modern World*. Yale, Institute Of Sacred Music Gallery, New Haven, Connecticut, USA.

2013: *Writing with Light*. Malloy Hall Chapel, University of Notre Dame, Notre Dame, IN, USA.

2013: *Πρόσωπα του Βυζαντίου*. Ίδρυμα Θεοχαράκη, Αθήνα, Ελλάδα.

2010: *Των Αγνώστων Πολεμιστών και Ηρώων*. Δημοτική Πινακοθήκη Θεσσαλονίκης, Κάζα Μπιάνκα, Ελλάδα.

2010: *Η εξομολόγηση μιας Τελείας*. Γκαλερί Αργώ, Αθήνα, Ελλάδα.

2009: *Έκθεση Ζωγραφικής*. Δημοτική Πινακοθήκη Καβάλας, Ελλάδα.

2009: *Icons*. Alexander Nevsky Cathedral, National Gallery of Bulgaria, Sofia, Bulgaria.

2009: Έκθεση Ζωγραφικής στη Γκαλερί Αμυμώνη, Ιωάννινα, Ελλάδα.

2008: *Έρωτας Αρχάγγελος*. Υακίνθεια, Καλοκαιρινό Φεστιβάλ, Ανώγεια Κρήτης, Ελλάδα.

2008: Έκθεση Ζωγραφικής στη Δημοτική Πινακοθήκη της Δράμας, Ελλάδα.

2007-2008: *Εικαστικός διάλογος με την ποίηση του Νίκου Εγγονόπουλου*. Ιανός, Θεσσαλονίκη & Αθήνα, Ελλάδα.

2007: *Icons*. San Lorenzo Basilica, Tomba di Donatello, Florence, Italy.

2007: *Εικαστική διαδρομή πάνω στο ποιήμα του Γιώργου Σεφέρη "Κίχλη"*. Γκαλερί Αέναον, Αθήνα, Ελλάδα.

2007: *George Seferis' Thrush*. Sterling Memorial Library, Memorabilia Room, Yale University, USA.

2006: *Τα Κατά Ματθαίον Πάθη*. Γκαλερί Αέναον, Αθήνα, Ελλάδα.

2005-2006: *Εικαστική αναφορά στο έργο του Νίκου Καββαδία*. Ιανός, Θεσσαλονίκη & Αθήνα, Ελλάδα.

2005: *Το Δώμα των Αθώων*. Γκαλερί Αέναον, Αθήνα, Ελλάδα.

## Εργογραφία

### Έργα του ιδίου
*(2012) Μυστράς, Ακρίτας
*(2010) Αυγοτέμπερα με υποζωγράφιση, Αρμός
*(2009) Με χώμα και φως, Εν πλω [κείμενα, ζωγραφική]
*(2007) Ο χαρακτήρας και ο λόγος των αφαιρετικών τάσεων της βυζαντινής ζωγραφικής, Αρμός
*(2006) Η «ερμηνεία της ζωγραφικής τέχνης» Διονυσίου του εκ Φουρνά, Αρμός
*(2006) Παράδοση και δημιουργία στο εικαστικό έργο του Φώτη Κόντογλου, Αρμός
*(2005) Λένε για μένα οι ναυτικοί…, Αρμός [κείμενα, ζωγραφική]
*(2004) Δώδεκα ζωγραφιές και το παραμιλητό τους, Ιανός [κείμενα, ζωγραφική]
*(2003) Πρόοδος και παράδοση στην ορθόδοξη εικονογραφική τέχνη, Πορθμός
*(2003) Τετραχρωμία, Αρμός
*(2001) Η παραμυθία της καθ’ ημάς ζωγραφικής, Αρμός [κείμενα, ζωγραφική]
*(2001) Οι προσωπογραφίες του Φαγιούμ και η βυζαντινή εικόνα, Αρμός
*(2000) Εν ρυθμώ, Αρμός
*(1998) Εικόνα, εικόνισμα, εικονουργία, Αρμός
*(1997) Πολιτιστικός χάρτης Θεσσαλονίκης, Ιανός

### Συμμετοχή σε συλλογικά έργα
*(2011) Η μπαλλάντα του αβέβαιου εραστή, Εκδοτικός Οίκος Α. Α. Λιβάνη [κείμενα, ζωγραφική]
*(2009) Οικογένεια σε κρίση, Ακρίτας
*(2002) Τέχνη και μυστικισμός, Αρχέτυπο

### Εικονογράφηση βιβλίων
*(2012) Η Μεγάλη Εβδομάδα, Αρμός [εικονογράφηση]
*(2009) Φριλίγκος, Ιωάννης Β., Γυναίκες του μύθου, Γαβριηλίδης [εικονογράφηση]
*(2009) Λουδοβίκος των Ανωγείων, Η εξομολόγηση μιας τελείας, Εκδοτικός Οίκος Α. Α. Λιβάνη [εικονογράφηση]
*(2008) Καρυωτάκης, Κώστας Γ., 1896-1928, Νηπενθή, Αρμός [εικονογράφηση]
*(2008) Valéry, Paul, 1871-1945, Το θαλασσινό κοιμητήριο, Αρμός [εικονογράφηση]
*(2007) Η Αγία και Μεγάλη Εβδομάδα, Αρμός [εικονογράφηση]
*(2007) Ημερολόγιο 2008, Όλοι οι μήνες είν’ καλοί, όλοι να ‘χουν την ευχή, Αρμός [εικονογράφηση]
*(2007) Σεφέρης, Γιώργος, 1900-1971, Κίχλη, Αρμός [ζωγραφική]
*(2007) Τα κατά Ματθαίον Πάθη, Αρμός [εικονογράφηση]
*(2007) Τα φευγαλέα οράματα της χαράς, Ιανός [ζωγραφική]
*(2006) Παπαδιαμάντης, Αλέξανδρος, 1851-1911, Ο ξεπεσμένος δερβίσης, Αρμός [εικονογράφηση]
*(2005) Ημερολόγιο 2006, Γιώργος Κόρδης, Αρμός [ζωγραφική]
*(2004) Ημερολόγιον 2005, Ιερά Αρχιεπισκοπή Αθηνών. Γραφείο Νεότητος [εικονογράφηση]
*(2004) Το δώμα των αθώων, Αρμός [ζωγραφική]
*(2003) Παπαδιαμάντης, Αλέξανδρος, 1851-1911, Πασχαλινά διηγήματα, Αρμός [εικονογράφηση]
*(2003) Κόντογλου, Φώτης, 1895-1965, Σκληρό τάμα, Αρμός [εικονογράφηση]
*(2002) Ημερολόγιο 2003: Εικαστική αναφορά στον Ερωτόκριτο, Αρμός [εικονογράφηση]
*(2002) Κορνάρος, Βιτσέντζος, 1553-1613, Τσ’ αγάπης το καμίνι, Αρμός [εικονογράφηση]
*(2001) Παπαδιαμάντης, Αλέξανδρος, 1851-1911, Γυναίκες της προσμονής και του καημού, Αρμός [εικονογράφηση]
*(2001) Πρόσωπα ολόφωτα, Αρμός [ζωγραφική]
*(2000) Εικονίσματα, Αρμός [εικονογράφηση]
*(1999) Ημερολόγιον 2000, Αρμός [εικονογράφηση]
*(1999) Ο ήλιος ο ηλιάτορας, Ιανός [ζωγραφική]
*(1999) Παπαδιαμάντης, Αλέξανδρος, 1851-1911, Παιδική πασχαλιά, Αρμός [εικονογράφηση]
*(1998) Παπαδιαμάντης, Αλέξανδρος, 1851-1911, Διηγήματα της αγάπης, Αρμός [εικονογράφηση]
*(1998) Κόντογλου, Φώτης, 1895-1965, Η Γέννησις, Αρμός [εικονογράφηση]
*(1998) Μουντές, Ματθαίος Γ., 1935-, Ιστορίες από τη Βίβλο, Εκδόσεις Καστανιώτη [εικονογράφηση]
*(1998) Μουντές, Ματθαίος Γ., 1935-, Ιστορίες από τη Βίβλο, Εκδόσεις Καστανιώτη [εικονογράφηση]
*(1997) Καρκαβίτσας, Ανδρέας, 1865-1922, Λόγια της πλώρης, Αρμός [εικονογράφηση]
*(1995) Κόντογλου, Φώτης, 1895-1965, Θάλασσες, καΐκια και καραβοκύρηδες, Αρμός [εικονογράφηση]
*(1994) Μωυσής, Αγιορείτης Μοναχός, Αθωνικό απόδειπνο, Αρμός [εικονογράφηση]
*(1994) Παπαδιαμάντης, Αλέξανδρος, 1851-1911, Διηγήματα των Χριστουγέννων, Αρμός [εικονογράφηση]
*(1994) Καρκαβίτσας, Ανδρέας, 1865-1922, Διηγήματα των Χριστουγέννων, Αρμός [εικονογράφηση]
*(1994) Ζουράρις, Κώστας, Μέσα στο σάμαλι η Αχειροποίητος, Αρμός [εικονογράφηση]

### Επιμέλεια εκδόσεων
*(1998) Thompson, Daniel V., Τα υλικά και οι τεχνικές της μεσαιωνικής ζωγραφικής, Αρμός [επιμέλεια σειράς]
*(1997) Thompson, Daniel V., Αυγοτέμπερα, Αρμός [επιμέλεια σειράς]
*(1997) Κόντογλου, Φώτης, 1895-1965, Προς αγιογράφον Ευάγγελον Μαυρικάκην, Αρμός [επιμέλεια σειράς]

## Δείτε επίσης
Art of Icon Painting in a Postmodern World: Interview with George Kordis The Art of Icon Painting in a Postmodern World: Interview with George Kordis

ΠΕΡΙωΔΙΚΟ ΤΗΣ ΠΟΛΗΣ τ. 153 - Γιώργος Κόρδης "Μικρό εξομολογητικό"

Γ. Κόρδης, Παράδοση και πρόοδος στην ορθόδοξη τέχνη (βίντεο ομιλίας)

Η Τέχνη στην Εκκλησία (συνέντευξη, βίντεο) 

## Παραπομπές





## Εξωτερικοί σύνδεσμοι
*Γ. Κόρδης (προσωπική ιστοσελίδα) 

Κατηγορία:Έλληνες ζωγράφοι του 21ου αιώνα
Κατηγορία:Έλληνες αγιογράφοι
Κατηγορία:Έλληνες ζωγράφοι του 20ού αιώνα